ראול נטו

ראול "ראולזיניו" טוגני נטו (בפורטוגזית: Raul "Raulzinho" Togni Neto; נולד ב-19 במאי 1992) הוא כדורסלן ברזילאי המשחק בעמדת הרכז בקבוצת ברצלונה מליגת העל הספרדית בכדורסל והיורוליג.

קריירה מקצועית
השנים הראשונות
נטו נולד בעיר בלו הוריזונטה שבברזיל, והחל את קריירת המשחק בשנת 2008, בקבוצת "דסיזאו מינאס" מליגת העל הברזילאית. באפריל 2011 נבחר להשתתף במשחק נייקי הופ סאמיט, כשחקן "נבחרת העולם", לצד שחקנים בינלאומיים מבטיחים נוספים, כגון דאריו שאריץ', אוון פורנייה ודאוויס ברטאנס.

בקיץ 2011 עבר לשחק בקבוצת גיפוסקואה באסקט מליגת העל הספרדית, במדיה שיחק במשך 3 עונות. בדראפט ה-NBA 2013 נבחר בבחירה ה-47 על ידי אטלנטה הוקס, אשר בהמשך העבירה את זכויות השחקן ליוטה ג'אז. אף על שנבחר בדראפט המשיך לשחק בגיפוזקואה בעונת 2013/2014, במהלכה העמיד ממוצעים של 9.8 נקודות ו-3.3 אסיסטים למשחק.

באוגוסט 2014 חתם על חוזה בקבוצת מורסיה, אף היא מהליגה הספרדית. בעונתו היחידה בקבוצה תרם 8.9 נקודות ו-3.9 אסיסטים בממוצע למשחק.

יוטה ג'אז
לקראת עונת  הצטרף נטו ליוטה ג'אז, אשר החזיקה בזכויות הדראפט שלו. בעונת הרוקי שלו פתח בכל 53 המשחקים הראשונים של הג'אז, בטרם הוחלף בחמישייה הפותחת על ידי שלווין מאק. בינואר 2016 נבחר להשתתף במשחק הכוכבים העולים, כשחקן "נבחרת העולם". ב-3 עונותיו הבאות ביוטה שימש כמחליפם מהספסל של הרכזים ג'ורג' היל וריקי רוביו. במהלך עונתו השלישית, ב-17 בנובמבר 2017, קלע שיא קריירה של 22 נקודות, בהפסד קבוצתו מול ברוקלין נטס. ביולי 2019 שוחרר מיוטה, על מנת לפנות מקום בסגל למייק קונלי. לאורך תקופתו בקבוצה רשם ממוצעים כוללים של 4.8 נקודות ו-1.9 אסיסטים למשחק.

פילדלפיה 76'
עשרה ימים לאחר שחרורו מיוטה, ב-12 ביולי 2019, חתם על חוזה לעונה אחת בפילדלפיה 76'.

וושינגטון ויזארדס
לקראת עונת  חתם נטו על חוזה בקבוצת וושינגטון ויזארדס.

פנרבחצ'ה
ב-5 באוגוסט 2023 חתם לעונה בפנרבחצ'ה מליגת העל הטורקית.

נבחרת ברזיל
בשנת 2010 שיחק נטו לראשונה עבור נבחרת ברזיל הבוגרת, בטורניר אליפות העולם בכדורסל 2010 – אותו סיימה ברזיל במקום התשיעי. בשנים הבאות השתתף עם נבחרתו גם בטורנירי אולימפיאדת לונדון (מקום חמישי), גביע העולם 2014 (מקום שישי) ואולימפיאדת ריו דה ז'ניירו (מקום תשיעי). כמו כן זכה עם ברזיל במדליית הארד בטורניר אליפות אמריקה הדרומית בכדורסל 2014.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   יוטה  81  53  18.5  0.431  0.395  0.743  1.5  2.1  0.8  0.0  5.9   יוטה  40  0  8.6  0.451  0.323  0.889  0.8  0.9  0.5  0.1  2.5   יוטה  41  0  12.1  0.457  0.404  0.743  1.2  1.8  0.3  0.1  4.5   יוטה  37  1  12.8  0.460  0.333  0.848  1.7  2.5  0.4  0.1  5.3   פילדלפיה  54  3  12.4  0.455  0.386  0.830  1.1  1.8  0.4  0.1  5.1   וושינגטון  64  22  21.9  0.468  0.390  0.882  2.4  2.3  1.1  0.1  8.7   וושינגטון  70  19  19.6  0.463  0.292  0.769  1.9  3.1  0.8  0.0  7.5   קליבלנד  48  1  10.5  0.518  0.286  0.912  1.0  1.6  0.4  0.1  3.3 קריירה   435  99  15.6  0.458  0.361  0.812  1.5  2.1  0.6  0.1  5.7

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   יוטה  9  0  6.7  0.615  0.500  1.000  0.8  0.4  0.1  0.1  2.6   יוטה  8  0  9.0  0.304  0.286  1.000  1.3  1.3  0.3  0.0  2.6   יוטה  3  0  6.5  0.167  0.000  0.000  1.0  0.3  0.0  0.0  0.7   פילדלפיה  2  0  13.0  0.333  0.400  0.000  1.5  1.5  0.5  0.0  4.0   וושינגטון  5  3  22.4  0.353  0.267  0.800  2.2  1.0  0.4  0.0  6.4   קליבלנד  2  0  3.5  0.000  0.000  0.500  0.0  0.5  0.0  0.0  0.5 קריירה   29  3  10.2  0.360  0.314  0.875  1.2  0.8  0.2  0.0  3.0

קישורים חיצוניים

הערות שוליים

קטגוריה:כדורסלנים ברזילאים
קטגוריה:כדורסלני נבחרת ברזיל
קטגוריה:בחירות דראפט של אטלנטה הוקס
קטגוריה:כדורסלני מורסיה
קטגוריה:כדורסלני יוטה ג'אז
קטגוריה:כדורסלני סולט לייק סיטי סטארס
קטגוריה:כדורסלני פילדלפיה 76'
קטגוריה:כדורסלני וושינגטון ויזארדס
קטגוריה:כדורסלני גיפוסקואה
קטגוריה:כדורסלני פנרבחצ'ה
קטגוריה:ברזילאים שנולדו ב-1992